《鉴湖晚归》
宋代·张伯玉

会稽太守无事时，缓带长作渔樵嬉。
大航平榻引宾从，谈笑晚从湖上归。
湖边居望而簇簇，湖岸花木情依依。
环峰晻霭天四垂，渌水荡漾双红旗。
城头叠角已平西，船上樽西含余辉。
冷风徐引江鹄飞，白云回首清猿啼。
渔讴菱棹烟火微，使人却厌千骑随。
归来楼阁上灯后，时觉天风清满衣。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。